Les voleurs

Les voleurs (La ŝtelistoj) estas franca drama filmo de 1996, reĝisorita de André Téchiné. En la filmo stelulis Catherine Deneuve, Daniel Auteuil, Laurence Côte, Benoît Magimel, Fabienne Babe kaj Didier Bezace.

Intrigo

Unu nokton en domo de Rhône-Alpes, la dekjarulo Justin vekiĝas pro bruoj teretaĝe. Ono alportis la korpon de lia patro, Ivan, ĝismorte vundita. Sekvamatene, Alex, onklo de Justin kaj pli juna frato de Ivan, alvenas al la funebro akompanata de juna virino, Juliette. Justin notas tension inter la plenkreskuloj kaj kaŝas la pafilon de sia patro. La historio kiu antaŭas la morton de Ivan sekavas pere de retromemoroj.

Alex apartiĝis kontraŭ sia familio de ŝtelistoj iĝante policano en la kvartalo La Duchère de Lyon. La antaŭan jaron li pridemandis Juliette en la policejo pro ŝtelo de parfumoj. Li kortuŝiĝis pro la personeco de la virino kaj lasis ŝin foriri post la redono de la ŝtelaĵoj. Poste, li retrovas ŝin en noktoklubo de sia frato Ivan, kun kiu li ne bone rilatas. Ivan kamuflas sian aktivecon kiel ĉefo de aŭtoŝtelistoj, nome reto bone organizita en kiu estas ankaŭ lia patro kaj Jimmy, la frato de Juliette. Ivan fanfaronas antaŭ Alex ke lu pli sukcesis. Alex rekonis Juliette ĉe Ivan, kaj ili startigas iom netrankvilan amaferon. Tamen Juliette havas rilaton ankaŭ kun Marie, divorcita profesorino kiu instruas filozofion en la universitato. Alex spionas Marie. Ivan ekkonas la rilaton de Juliette kun Alex kaj minacas ŝin. Ivan kaj lia bando (en kiu estas Juliette) planas ŝteli aŭtojn el fervoja stokejo. 

La afero malglatiĝas, oni mortigas gardiston kaj oni vundas Ivan ĝismorte dum la interpafado. La grupo povas fuĝi kaj la korpon de Ivan oni alportas ĉe lia patro. Juliette, kiu estis devigita partopreni en la ŝtelado kontraŭ la opinio de Jimmy, estas subpremita pro la morto de Ivan. Ŝi dufoje klopodas memortigi sin, respektive ĉe sia frato kaj ĉe Marie. Tiu lasta internigas Juliette en mensmalsanulejo. Ŝi fuĝas helpita de Jimmy kiu kaŝas ŝin en Marsejlo. Post la funebro de Ivan, Alex klopodas alproksimiĝi al sia nevo Justin sed malsukcesas.

Marie vizitas Alex kiu malkaŝas al ŝi, ke Juliette partoprenis en la aŭtoŝtelado kaj ke li serĉas ŝin. Alex kaj Marie tiam amikiĝas ligitaj per la serĉado kaj protektado de Juliette. Poste, Alex venas ĉe Marie kaj malkovras, ke ŝi estas enfermita ĉe si skribante la historion de Juliette. Li diras, ke Juliette ŝajne ne riskas ĉar la polico ŝajne serĉas junulon. Alex ricevas pakaĵon kun la manuskripto de la historio de Juliette kaj sonbendoj de sia voĉo; la mesaĝisto anoncas ankaŭ la memmortigon de Marie. Alex iras retrovi Juliette en Marsejlo por doni al ŝi la manuskripton de Marie, sed li ne kuraĝas paroli, ĉar ŝi faris al si novan vivon laborante en librovendejo kaj ŝajne ŝi trovis ekvilibron. La juna Justin siaflanke, finfine komprenis tion kion oni kaŝis al li apude al Jimmy kun kiu li bone sentas sin. 

Gektoraro kaj rolularo
 Catherine Deneuve : Marie Leblanc
 Daniel Auteuil : Alexandre Noël nome Alex
 Didier Bezace : Ivan Noël, la frato de Alex
 Laurence Côte : Juliette Fontana
 Benoît Magimel : Jimmy Fontana, la frato de Juliette
 Fabienne Babe : Mireille, la edzino de Ivan
 Julien Rivière : Justin, la filo da Ivan
 Ivan Desny : Victor Noël, la patro de Alex kaj de Ivan, avo de Justin
 Régis Bétoule : Régis
 Pierre Pérez : Fred
 Naguime Bendidi : Nabil
 Chiara Mastroianni : lernantino de Marie
 Didier Raymond : Lucien
 Jean-Louis Meunier : la kantisto «Tamino»
 Éric Kreikenmayer : la policano ĉe Alex
 Jean-Jacques Cravero : la unua transvestulo
 Badabou Niégo : la dua transvestulo
 Oumar Diaouré : la unua gardisto
 Franck Mérenda : la dua gardisto
 Youssef Ferhat : Sabrina
 Christine Paolini : la patrino
 Stéphane Poulenas : la fajrestingisto

Referencoj



Kategorio:Francaj dramaj filmoj
Kategorio:Francalingvaj filmoj
Kategorio:Filmoj aperintaj en 1996
Kategorio:Detektivaj filmoj